LiTak-Tak

„LiTak-Tak“ buvo oro eismo valdymo sistemas gaminanti įmonė. Ji gamino, modernizavo ir parduodavo civilinės ir karinės paskirties oro eismo kontrolės įrangą, radarus ir priešlėktuvinės gynybos sistemas. Įmonė savo veiklą pradėjo 2009 m. kaip tarpininkė įrangos pardavimo srityje. Nuo 2012 m. pradėjo savo veiklą kaip mokslinė – gamybinė įmonė. Įmonė buvo įsikūrusi Vilniaus rajone, Keturiasdešimt Totorių, Vytauto g. 49A.Lietuvos gynybos ir saugumo pramonei priklausančios įmonės  Lietuvos Respublikos krašto apsaugos ministerijos svetainė. Nuoroda tikrinta 2015 m. gruodžio 29 d.

Generalinis direktorius – Rytis Godelaitis.Įmonė UAB „Litak-Tak“ Portalas Rekvizitai.lt. Nuoroda tikrinta 2015 m. gruodžio 29 d. Gamybos ir technikos direktorius – Valdis Sklėrius.KONFERENCIJOS „LIETUVOS GYNYBOS PRAMONĖS BŪKLĖ IR JOS VYSTYMO PERSPEKTYVOS LIETUVOS GINKLUOTOJŲ PAJĖGŲ POREIKIŲ KONTEKSTE“ PROGRAMA Lietuvos Respublikos Seimo kanceliarijos svetainė. Nuoroda tikrinta 2015 m. gruodžio 29 d.

 Veiklos pabaiga 

2021 m. gruodžio 30 d. įmonė buvo išregistruota. Viešas įmonių registras. Nuoroda tikrinta 2022 m. kovo 06 d. Įmonė pradėjo reorganizavimą po to, kai 2020 metų spalį Vyriausybė, remdamasi Valstybės saugumo departamento siūlymu, pripažino bendrovę neatitinkančią nacionalinio saugumo interesų. Portalas vz.lt. Nuoroda tikrinta 2022 m. kovo 06 d. Visiškai sustojus įmonės veiklai, 2021 m. balandį Lenkijos bendrovė „Altimus Tech“ tapo UAB „LiTak-Tak“ akcininke Portalas vz.lt. Nuoroda tikrinta 2022 m. kovo 06 d., o metų gale įmonė buvo perregistruota į Lenkijos teritoriją. Išregistravus įmonę, Lietuvoje liko vienintelė gamykla turinti licenziją gaminti A kategorijos ginklus - Giraitės ginkluotės gamykla.Įmonės UAB „Litak-Tak“ tinklapis  Įmonės UAB „Litak-Tak“ tinklapis. Nuoroda tikrinta 2022 m. kovo 06 d. 
2021 m. spalio 6 d. UAB „Litak-Tak“ direktorius Rytis Godelaitis Lietuvoje įregistravo bendrovės „Altimus Tech“ kontroliuojamą subjektą - įmonę „ALTIMUS-TECH Sp. z o. o. Lietuvos filialas“. Viešas įmonių registras. Nuoroda tikrinta 2022 m. kovo 06 d.  

 Produktai 

 P-14ML apžvalgos radarai 

P-14ML yra ankstyvojo įspėjimo radaro sistema, veikianti metrinių bangų (VHF) diapazone, 160–200 MHz dažnių ruože. Tai modernizuota P-14 radaro versija, pakeičiant siųstuvą ir imtuvą puslaidininkiais įtaisais, įmontuojant naują fiderių kontūrą, antenos sukimo sistemos variklius pakeičiant pramoniniais asinchroniniais varkliais, valdomais dažnių keitiklių. Radaro valdymo kabinos įranga taip pat pilnai modernizuojama. Tačiau net po pilnos modernizacijos, P-14ML radaras lieka 2D sistema, kuri nustato atstumą iki objekto ir azimutą. Todėl aukščiui išmatuoti, reikalingi duomenys iš atskiro aukštimačio radaro.P-14ML/5H84AML  (anglų k.) Įmonės produktai. Nuoroda tikrinta 2015 m. gruodžio 29 d.

Originalus P-14 radaras buvo gaminamas SSRS 1959-76 m. ir pagamintas 731 vienetas. 2003 m. buvo nutrauktas paskutinio P-14 radaro naudojimas. Radaras išsiskyrė 32 metrų pločio ir 11 metrų aukščio paraboline antena, kurios forma buvo neįprasta metrinių bangų antenoms.Прощание с „Леной“  (rusų k.) Žurnalas apie oro ir kosmoso gynybą 2007 m. Nuoroda tikrinta 2015 m. gruodžio 29 d.

 P-18ML apžvalgos radarai 

P-18ML yra ankstyvojo įspėjimo radaro sistema, veikianti metrinių bangų (VHF) diapazone, 140–180 MHz dažnių ruože. Ši modernizuota P-18 radaro versija turi pilnai puslaidininkinę siųstuvo ir imtuvo įrangą, antenos stiebas turi elektrinę pavarą su asinchroniniu varikliu, valdomu dažnio keitiklio. Radaro valdymo kabinoje įrengiama moderni įranga. Tačiau radaras veikia kaip 2D apžvalgos sistema ir norint žinoti kokiame aukštyje yra aptiktas objektas yra reikalinga sistemą sujungti su papildomu aukštimačiu radaru.P-18ML  (anglų k.) Įmonės produktai. Nuoroda tikrinta 2015 m. gruodžio 29 d.

Lietuvos kariuomenės Karinių oro pajėgų Oro erdvės stebėjimo ir kontrolės valdyba šiuo metu naudoja kelis ilgo nuotolio taikinių aptikimo radiolokatorius P-18.Ginkluotė ir technika. Lietuvos kariuomenės svetainė. Nuoroda tikrinta 2015 m. gruodžio 29 d. Tai yra mobili tolimo veikimo nuotolio radiolokacinė stotis, gaminta XX amžiaus 7–8 deš. SSRS. Ji įgalina išmatuoti atstumą iki 230 km nutolusio taikinio ir nustatyti jo azimutą. Stotis montuojama dviejuose Ural-375A sunkvežimiuose su priekabomis PS-1AD-10T, ji išskleidžiama per 1,5 valandos, sunaudojamos elektros galingumas 10 kW, aptarnauja šeši asmenys. KOP eksploatuoja keturias šio tipo stotis: vieną 1992 m. gautą iš Krašto apsaugos mokyklos ir tris 1996 m. iš Lenkijos.DU DEŠIMTMEČIAI PADANGĖS SARGYBOJE, Algirdas Gamziukas, 2012, Vilnius Lietuvos Respublikos Krašto apsaugos ministerija, ISBN 978–609-412-018-3 Šiuo metu KOP yra pradėjusi modernizuoti savo SSRS gamybos radarus.Oficialiai pažymėta naujiems kariniams radarams skirtos infrastruktūros statybos pradžia  Lietuvos kariuomenės svetainė. Nuoroda tikrinta 2015 m. gruodžio 29 d.

 P-19ML apžvalgos radarai 

P-19ML yra vidutinio nuotolio radaro sistema, veikianti decimetrinių bangų (UHF) diapazone, 825–890 MHz dažnių ruože. Tai modernizuota P-19 radaro versija su puslaidininkine imtuvo ir siųstuvo įranga. Antenos sistemai „viršutinis spindulys – apatinis spindulys“ pritaikytas greitas elektroninis perjungiklis, pakeitęs lėtą elektromechaninį jungiklį, kas įgalina sistemą vienu antenos apsisukimu nuskenuoti visą stebimą oro erdvę. Taip pat antenos pagrindas turi elektrinę pavarą su asinchroniniu varikliu, valdomu dažnio keitiklio. Modernizuotas radaras naudoja standartinę pramoninę 50Hz elektros srovę vietoj pirmtako naudotos 400Hz elektros srovės. Tačiau P-19ML radaras lieka 2D apžvalgos sistema, naudojama rasti atstumui iki objekto ir azimutui. Aukščiui rasti yra reikalingi duomenys iš atskiro aukštimačio radaro.P-19ML (anglų k.) Įmonės produktai. Nuoroda tikrinta 2015 m. gruodžio 29 d.

 PRV-16ML aukštimačiai radarai 

PRV-16ML yra aukštimačio radaro sistema, veikianti centimetrinių bangų (SHF) diapazone, 6485-6820 MHz dažnių ruože. Sistema skirta nustatyti orlaivio aukštį nuo žemės paviršiaus, pagal kito apžvalgos radaro teikiamą informaciją arba stebimo orlaivio duotas koordinates. Tai radaro PRV-16 modernizuota versija. Joje yra sudėta nauja elektronika ir techninė įranga. Pirminės apžvalgos antenos padėtis yra valdoma automatiškai GPS įrangos. Sistemai aptarnauti užtenka 4 žmonių komandos.Radars Mobile height-finder PRV-16ML   (anglų k.) Įmonės produktai. Nuoroda tikrinta 2015 m. gruodžio 29 d.

Lietuvos kariuomenėje yra naudojami 1982 m. SSRS pagaminti mobilūs tolimo veikimo aukštimačiai PRV-16, kurie matuoja atstumą iki 170 km nutolusio taikinio, nustato azimutą ir aukštį. Aukštimačio įranga yra montuojama automobilyje  KRAZ-255B, sunaudojamos elektros energijos galingumas 15 kW, aptarnauja šeši asmenys.DU DEŠIMTMEČIAI PADANGĖS SARGYBOJE, Algirdas Gamziukas, 2012, Vilnius Lietuvos Respublikos Krašto apsaugos ministerija, ISBN 978–609-412-018-3

 GCA-22ML priartėjimo kontrolės radarai 

GCA-22ML yra nuo žemės valdoma priartėjimo (tūpimo) (GCA) sistema. Ji padeda kontroliuoti orlaivių priartėjimą bet kuria iš dviejų krypčių. Priartėjimas vyksta radijo kanalais. Ši sistema apsaugo nuo orlaivių susidūrimo. Jo paleidimo trukmė yra 3–5 minutės. Šis radaras mažai priklauso nuo oro sąlygų. Jam yra taikoma antrinio kanalo galimybė.

 AMBER-1800 apžvalgos radarai 

2014 m. rugsėjo 1-4 dienomis Kelcuose, Lenkijoje vykusioje parodoje MSPO 2014 įmonė pristatė savo naują savaeigį apžvalgos radarą – AMBER-1800.Paolo Valpolini , Anti-aircraft, and More… , „Armada International“, 2015, balandis, p. 22. Žurnalo peržiūra (anglų k.). Nuoroda tikrinta 2015 m. gruodžio 29 d. Tai mobilusis visiškai automatizuotas metrinių bangų radaras. Jo išskleidimo ir suskleidimo trukmė yra tik 8 minutės. Nepertraukiamas 140–180 MHz darbinis diapazonas. Aptikimo atstumas – net 360 km. Dislokavus transporto priemones pozicijoje, radaru galima naudotis vos per 12 minučių.

 Mars-L apžvalgos radarai 

2015 m. rugsėjo 1-4 dienomis Lenkijoje vykusioje parodoje MSPO 2015 įmonė pristatė savo naują apžvalgos radarą – Mars-L.News & Events . Įmonės svetainės naujienų skyrelis. Nuoroda tikrinta 2015 m. gruodžio 29 d.
Mobilioji radaro sistema „Mars-L“ skiriama automatiniam orlaivio aptikimui mažame, vidutiniame ar dideliame aukštyje. Viename automobilyje yra apjungtas mobilusis PSR (pirminis apžvalgos radaras) ir SSR (antrinis apžvalgos radaras) sprendimas. Taip pat taikomas automatinis sekimas ir duomenų sklaida. Radaras automatiškai orlaivius aptinka PSR ir SSR kanalais. Jis matuoja atstumus tarp orlaivių, rodo situaciją iš oro erdvės operatoriaus darbo vietoje. Taip pat veikia automatinis situacijos perdavimas vartotojams ryšio kanalais. Dar viena šio radaro funkcija – tai situacijos oro erdvėje įrašymas į atmintį.Ką pagamina patys lietuviai, kad apsaugotų savo oro erdvę?. Portalas lrytas.lt. Nuoroda tikrinta 2022 m. kovo 06 d.

 Kvadrat-ML priešlėktuvinės gynybos sistema 

2015 m. birželio 23-26 dienomis Belgrade, Serbijoje vykusioje parodoje PARTNER 2015 įmonė pristatė priešlėktuvinės gynybos sistemą – Kvadrat-ML (kitaip 2K12-ML). Tai modernizuota priešlėktuvinės gynybos sistemos 2K12 Kub (kitaip SA-6 Gainful) versija. Modernizuota sistema turi platesnes galimybes dėl naujų duomenų apdorojimo algoritmų, programiškai valdomos MTI (judančio taikinio atpažinimo) sistemos ir automatinio duomenų atvaizdavimo. Naujoji sistema gali atpažinti ir sunaikinti net žemai skraidančius taikinius, įskaitant ir taikinius naudojančius pažangią „Stealth“ technologiją. Taip pat pagerintas atsparumas trukdžiams ir atspindžiams nuo reljefo paviršiaus. Į sistemą įeina ir simuliatorius, leidžiantis įgulai treniruotis tikroviškomis sąlygomis, įskaitant ir priešo siunčiamų trikdžių simuliaciją. Toks kompleksas gali aptikti orlaivius esančius iki 7 km aukštyje ir iki 100 km nuotolyje. Sparnuotąsias raketas gali aptikti 3-7 km aukštyje iki 25 km nuotolyje. Kvadrat-ML gali sunaikinti taikinius esančius 3,4-25 km nuotolyje, 0,25-14 km aukštyje.Kvadrat-ML at Partner 2015  (anglų k.). Portalas Army Recognition. Nuoroda tikrinta 2015 m. gruodžio 29 d.

 Kiti gaminiai 

Įmonė turėjo galimybę gaminti ir vadavietes. Ji siūlė automatizuotą mobiliąją vadavietę „Module“. Tai yra bazinis brigadinio lygio oro gynybos ir oro pajėgų komandinių postų hierarchijos elementas.

 Šaltiniai 

 Nuorodos 
 Įmonės tinklalapis  (anglų, rusų k.)
 UAB „LiTak-Tak“ vadovas apie kompaniją

Kategorija:Lietuvos pramonės įmonės
Kategorija:Karinės technikos gamintojai
Kategorija:Lietuvos karinės įmonės
Kategorija:Vilniaus įmonės
Kategorija:Buvusios Lietuvos įmonės